শতবার্ষিকী টেস্ট ইংল্যান্ড ও অস্ট্রেলিয়ার মধ্যকার ভিন্ন দুইটি টেস্ট খেলাকে ঘিরে অনুষ্ঠিত হয়েছে। প্রথম খেলাটি ১৯৭৭ ও দ্বিতীয় খেলাটি ১৯৮০ সালে অনুষ্ঠিত হয়। ১৮৭৭ সালে অস্ট্রেলিয়া ও ১৮৮০ সালে ইংল্যান্ডে অনুষ্ঠিত প্রথম টেস্ট খেলার ১০০ বছর পূর্তি উপলক্ষ্যে স্মরণীয় করে রাখতে আয়োজন করা হয়। তবে, কোন খেলাই অ্যাশেজ সিরিজের অংশ ছিল না।  মার্চ, ১৯৭৭ সালে প্রথম শতবার্ষিকী টেস্ট খেলা অনুষ্ঠিত হয়। এ খেলাটি ১৮৭৭ সালে প্রথম টেস্ট খেলাকে স্মরণ করে অনুষ্ঠিত হয়। উভয় খেলাই অস্ট্রেলিয়ার মেলবোর্নের মেলবোর্ন ক্রিকেট গ্রাউন্ডে অনুষ্ঠিত হয়েছিল। স্মর্তব্য যে, উভয় খেলাতেই অস্ট্রেলিয়া দল ৪৫ রানের একই ব্যবধানে জয়লাভ করেছিল।  দ্বিতীয় শতবার্ষিকী টেস্ট খেলাটি লন্ডনের লর্ডসে ১৯৮০ সালে অনুষ্ঠিত হয়। ১৮৮০ সালে ইংল্যান্ডের ওভালে প্রথম টেস্ট খেলাকে স্মরণপূর্বক আয়োজন করা হয়েছিল। ১৮৮০ সালের ঐ টেস্টটি ইংল্যান্ড-অস্ট্রেলিয়ার মধ্যকার প্রথম তিনটি খেলার পর ক্রিকেটের ইতিহাসের চতুর্থ টেস্ট ছিল। কিন্তু, প্রথম দুইদিন বৃষ্টির কারণে আয়োজন করা সম্ভব হয়নি ও ড্রয়ে পরিণত হয়। জন আর্লট তার সর্বশেষ টেস্টে ধারাভাষ্য দেন।   ১ম টেস্ট ক্রিকেট খেলা, মার্চ, ১৮৭৭  ১৮৭৭ সালের খেলাটি অসীম সময়ের টেস্ট ছিল। ১৫ থেকে ১৯ মার্চ, ১৮৭৭ তারিখ পর্যন্ত এমসিজিতে অনুষ্ঠিত হয়। তন্মধ্যে, ১৮ মার্চ তারিখ বিশ্রামবার ছিল। ৪-বল নিয়ে গড়া ওভারে অস্ট্রেলিয়া দল প্রথম ইনিংসে ২৪৫ রান তুলে। চার্লস ব্যানারম্যান ১৬৫ রানের ইনিংস খেলেন ও ইতিহাসের প্রথম সেঞ্চুরি করার গৌরব অর্জন করেন। রিটায়ার্ড হার্ট হবার পূর্বে সংগৃহীত এ রানটি দলের সংগ্রহের ৬৭% ছিল যা অদ্যাবধি টেস্ট রেকর্ড হিসেবে অক্ষত রয়েছে। জেমস লিলিহোয়াইটের নেতৃত্বাধীন ইংরেজ দল এর জবাবে ১৯৬ রান তুলতে সমর্থ হয়। বিলি মিডউইন্টার ৫/৭৮ পেয়েছিলেন। এ পরিসংখ্যানটি টেস্টের কোন ইনিংসে প্রথম পাঁচ-উইকেট লাভের ঘটনা ছিল। দ্বিতীয় ইনিংসে অস্ট্রেলিয়া দল ১০৪ রান তুলে। আলফ্রেড শ ৫/৩৮ বোলিং পরিসংখ্যান গড়েন। ১৫৩ রানের জয়ের লক্ষ্যমাত্রায় ইংল্যান্ড দল ১০৮ রানে গুটিয়ে যায়। টম কেন্ডল ৭/৫৫ পান।   শতবার্ষিকী টেস্ট, ১৯৭৭, মেলবোর্ন ক্রিকেট গ্রাউন্ড   ১২ থেকে ১৭ মার্চ, ১৯৭৭ তারিখে শতবার্ষিকী টেস্ট খেলাটি অনুষ্ঠিত হয়েছিল। ১৫ মার্চ বিশ্রামবার রাখা হয়। অস্ট্রেলিয়ায় অনুষ্ঠিত টেস্ট খেলাগুলো ৮ বলে গড়া ওভারের ছিল। এ খেলাটি সামগ্রিকভাবে ৮০০তম টেস্ট এবং উভয় দেশের মধ্যে ২২৫তম টেস্ট ছিল।   দল  অস্ট্রেলিয়া জিএস চ্যাপেল (কুইন্সল্যান্ড) – অধিনায়ক আরডব্লিউ মার্শ (ওয়েস্টার্ন অস্ট্রেলিয়া) আইসি ডেভিস (নিউ সাউথ ওয়েলস) আরবি ম্যাককস্কার (নিউ সাউথ ওয়েলস) জিএস কোজিয়ার (সাউথ অস্ট্রেলিয়া) ডিডব্লিউ হুকস (সাউথ অস্ট্রেলিয়া) কেডি ওয়াল্টার্স (নিউ সাউথ ওয়েলস) ডিকে লিলি (ওয়েস্টার্ন অস্ট্রেলিয়া) জিকে গিলমোর (নিউ সাউথ ওয়েলস) কেজি ও’কিফ (নিউ সাউথ ওয়েলস) এমএইচএন ওয়াকার (ভিক্টোরিয়া) আরজে ব্রাইট (ভিক্টোরিয়া) - দ্বাদশ খেলোয়াড় ইংল্যান্ড এডব্লিউ গ্রেগ (সাসেক্স) – অধিনায়ক এপিই নট (কেন্ট) জেএম ব্রিয়ারলি (মিডলসেক্স) আরএ উলমার (কেন্ট) ডিডব্লিউ র‍্যান্ডল (নটিংহ্যামশায়ার) ডিএল অ্যামিস (ওয়ারউইকশায়ার) কেডব্লিউআর ফ্লেচার (এসেক্স) জেকে লেভার (এসেক্স) ডিএল আন্ডারউড (কেন্ট) সিএম ওল্ড (ইয়র্কশায়ার) আরজিডি উইলিস (ওয়ারউইকশায়ার) জিডি বার্লো (মিডলসেক্স) - দ্বাদশ খেলোয়াড়    শতবার্ষিকী টেস্ট, ১৯৮০, লর্ডস   ২৮ আগস্ট থেকে ২ সেপ্টেম্বর, ১৯৮০ তারিখে লর্ডসে শতবার্ষিকী টেস্ট খেলাটি অনুষ্ঠিত হয়েছিল। ৩১ আগস্ট বিশ্রামবার রাখা হয়। এ খেলাটি সামগ্রিকভাবে ৮৮৫তম টেস্ট এবং উভয় দেশের মধ্যে ২৪০তম টেস্ট ছিল।   দল  অস্ট্রেলিয়া জিএস চ্যাপেল (কুইন্সল্যান্ড) - অধিনায়ক আরডব্লিউ মার্শ (ওয়েস্টার্ন অস্ট্রেলিয়া) জিএম উড (ওয়েস্টার্ন অস্ট্রেলিয়া) বিএম লেয়ার্ড (ওয়েস্টার্ন অস্ট্রেলিয়া) কেজে হিউজ (ওয়েস্টার্ন অস্ট্রেলিয়া) এআর বর্ডার (কুইন্সল্যান্ড) এলএস পাস্কো (নিউ সাউথ ওয়েলস) ডিকে লিলি (ওয়েস্টার্ন অস্ট্রেলিয়া) আরজে ব্রাইট (ভিক্টোরিয়া) এএ মলেট (সাউথ অস্ট্রেলিয়া) জিএন ইয়ালপ (ভিক্টোরিয়া) ইংল্যান্ড আইটি বোথাম (সমারসেট) - অধিনায়ক ডিএল বেয়ারস্টো (ইয়র্কশায়ার) জি বয়কট (ইয়র্কশায়ার) জিএ গুচ (এসেক্স) সিডব্লিউজে অ্যাথে (ইয়র্কশায়ার) ডিআই গাওয়ার (লিচেস্টারশায়ার) এমডব্লিউ গ্যাটিং (মিডলসেক্স) পি উইলি (নর্দাম্পটনশায়ার) জেই এম্বুরি (মিডলসেক্স) সিএম ওল্ড (ইয়র্কশায়ার) এম হেনড্রিক (ডার্বিশায়ার)    তথ্যসূত্র   Scorecard of the 1877 Melbourne Test from Cricinfo Scorecard of the 1977 Melbourne Test from Cricinfo Cricinfo report of the 1977 Test Scorecard of the 1880 Oval Test  from Cricinfo Scorecard of the 1980 Lord's Test  from Cricinfo   বহিঃসংযোগ  Randall recalls centenary fireworks (BBC News, 12 March 2002) Leaflet from the Melbourne Cricket Club (PDF) Ashes scorecards and reports from 334notout.com  বিষয়শ্রেণী:১৮৭৭-এ ক্রিকেট বিষয়শ্রেণী:১৮৭৭-এ অস্ট্রেলীয় ক্রিকেট বিষয়শ্রেণী:১৮৭৭-এ ইংরেজ ক্রিকেট বিষয়শ্রেণী:১৯৮০-এ ক্রিকেট বিষয়শ্রেণী:১৯৮০-এ অস্ট্রেলীয় ক্রিকেট বিষয়শ্রেণী:১৯৮০-এ ইংরেজ ক্রিকেট বিষয়শ্রেণী:১৯৭০-৭১ থেকে ১৯৯৯-২০০০ সময়কালীন অস্ট্রেলীয় ক্রিকেট মৌসুম বিষয়শ্রেণী:১৯৭৫-৭৬ থেকে ১৯৮০ পর্যন্ত আন্তর্জাতিক ক্রিকেট প্রতিযোগিতা বিষয়শ্রেণী:অস্ট্রেলিয়া ক্রিকেট দলের ইংল্যান্ড সফর বিষয়শ্রেণী:ইংল্যান্ড ক্রিকেট দলের অস্ট্রেলিয়া সফর বিষয়শ্রেণী:টেস্ট ক্রিকেট খেলা বিষয়শ্রেণী:টেস্ট ক্রিকেটের ইতিহাস বিষয়শ্রেণী:দি অ্যাশেজ বিষয়শ্রেণী:১৯৭৭-এ ক্রিকেট